**Správa o kontrolnej činnosti**

**hlavného kontrolóra obce Dačov Lom za 1. polrok 2012**

V súlade s ustanovením § 18f, ods.1, písm.e) zákona č. 369/1990 Zb. o obecnom zriadení v znení neskorších predpisov ( ďalej len „zákon o obecnom zriadení“ ), hlavný kontrolór predkladá obecnému zastupiteľstvu správu o kontrolnej činnosti. Hlavná kontrolórka v priebehu hodnoteného obdobia vykonávala kontrolnú činnosť v rozsahu, ktorý jej vyplýva z príslušných ustanovení citovaného zákona a túto vykonávala v súlade s plánmi kontrolnej činnosti hlavnej kontrolórky na I. polrok 2012 ( schválený uznesením obecného zastupiteľstva č. /2012 )

Kontrolná činnosť v hodnotenom období bola predovšetkým zameraná na kontrolu zákonnosti, účinnosti, hospodárnosti a efektívnosti hospodárenia a nakladania s majetkom a majetkovými právami obce, kontrolu príjmov, výdavkov a finančných operácií obce, kontrolu plnenia uznesení obecného zastupiteľstva, či kontrolu plnenia ďalších úloh ustanovených osobitnými predpismi.

V sledovanom období boli vykonané nasledovné kontroly:

1. **Kontrola rozpočtového hospodárenia obce Dačov Lom v oblasti výdavkov a finančných operácií za rok 2011.** Stanovisko k rozpočtovému hospodáreniu bolo vypracované a predložené na schválenie obecnému zastupiteľstvu.
2. **Kontrola rozpočtového procesu a vypracovanie stanoviska k návrhu viacročného rozpočtu obce na roky 2012 – 2014 vrátane programového rozpočtovania.**
3. **Kontrola vykonania a kontrola záverov inventarizácie k 31. 12. 2011 z hľadiska vecnej a formálnej správnosti vykazovania majetku a záväzkov. Kontrola vedenia a pokladničnej agendy, ceniny a bankové účty.**
4. **Kontrola plnenia príjmov, čerpania výdavkov a finančných operácií obce počas prvého štvrťroka 2012.** Z vykonanej kontroly bola vypracovaná správa z finančnej kontroly.
5. **Vypracovanie stanoviska k návrhu záverečného účtu obce pred jeho schválením v OZ, najneskôr do 30. 6. 2012.**
6. **Kontrola plnenia prijatých uznesení OZ Dačov Lom za prvý polrok 2012.** Z vykonanej kontroly bola vypracovaná správa o plnení uznesení za prvý polrok 2012.

Vypracovala: Mgr. Sláviková Anna

Hlavný kontrolór obce Dačov Lom